Rikunarita-ORG/Wikinium huggingface dataset:
# Platňa Nazca

Platňa Nazca svetlo modrou farbou
**Platňa Nazca** je tektonická platňa vo východnej časti Tichého oceánu, západne od pobrežia Južnej Ameriky. Je tvorená oceánskou zemskou kôrou. Pomenovaná je podľa regiónu Nazca v Peru.

Východná časť platne je aktívny okraj, kde sa oceánska kôra platne tlačí do subdukčnej zóny pod juhoamerickú platňu a pohorie Andy vytvárajúc peruánsko-čilskú priekopu. Južný okraj platne je divergentný pretože tu dochádza k rozchádzaniu oceánskeho dna na čilskom chrbáte, ktorý platňu oddeľuje od Antarktickej platne. Západný okraj je tiež aktívny a dochádza tu k vzniku novej oceánskej kôry pozdĺž východopacifického chrbta. Chrbát je deliacim elementom medzi platňou Nazca a Pacifickou platňou. Severná strana je rovnako divergentným okrajom oddeľujúcim platňu do kokosovej platne, kde dochádza k rozchádzaniu dna pozdĺž galapágskeho chrbta. Platňu ohraničujú dva trojné body.

Trojný bod styku severných troch platní (kokosovej, Nazca a tichooceánskej) sa nachádza západne od pobrežia Kolumbie. Južným tzv. Čilským trojným bodom (styk platne Nazca, tichooceánskej a antarktickej) je pri južne od pobrežia Čile. Tento trojný bod je neštandardný aj preto, že tu dochádza k podsúvaniu stredooceánskeho chrbta (čilský chrbát) pod juhoamerickú platňu. V oblasti tejto subdukčnej zóny malo hypocentrum aj dosiaľ najsilnejšie zemetrasenie na Zemi (magnitúdo 9,5). Prebehlo 9. mája 1960 a je známe ako veľké Čilské zemetrasenie. V každom z týchto trojných bodov sa nachádza neobvyklá menšia mikroplatňa, na severe to je galapágska platňa a na juhu platňa Juan Fernandéz. Severne od platne Juan Fernandéz sa nachádza tretia mikroplatňa Easter Island.

Na platni sa okrem súostrovia Juan Fernandéz nenachádza veľa obývaných ostrovov. Topografii platne dominuje tzv. Carnegieho chrbát, asi 1 350 km dlhý a do 300 km široký pás oceánskeho dna, ktorý na svojom západnom konci zahŕňa aj súostrovie Galapágy. Podobne ako kokosový chrbát a chrbát Malpelo sú zrejme pozostatkami po pohybe horúcej škvrny.

Pohyb platne vzhľadom na Juhoamerickú platňu, pod ktorú subdukuje je okolo 3,7 cm/rok smerom na východ. Je to jedna z najrýchlejšie sa pohybujúcich platní.

## Vznik

Predchodcom platne Nazca bola farallonská platňa, ktorá sa rozpadla pred asi 23 miliónmi rokov na hranici oligocénu a miocénu, rozpadla za vzniku platní Nazca a kokosovej platne.

## Referencie

## Iné projekty

Commons* Commons ponúka multimediálne súbory na tému **Platňa Nazca**

|  |  |
| --- | --- |
|  | Geovedný portál |
# Pasát

Pasáty
**Pasát** je „prúdenie všeobecnej cirkulácie atmosféry, ktoré vanie zo subtropických anticyklón k rovníkovej depresii, teda približne medzi 25 až 30° zemepisnej šírky a rovníkom“.

Z oblasti medzi 40° severnej a 40° južnej šírky prúdi prízemný vzduch smerom na rovník, kým vzduch vo výške prúdi smerom na póly. Pokojná oblasť nízkeho tlaku, s ľahkými premenlivými vetrami, blízko rovníka, je námorníkom známa ako *doldrums* čiže rovníková tíšina. Okolo 30° severnej a 30° južnej šírky vzduch prúdiaci smerom k pólom začne klesať na povrch v subtropických pásmach (tzv. konské šírky) vysokého tlaku. Klesajúci vzduch je pomerne suchý, keďže väčšinu vlhkosti stratil blízko rovníka nad tropickými dažďovými pralesmi, čo vysvetľuje výskyt púští v týchto oblastiach, ako je Sahara v severnej Afrike, púšte na juhozápade Spojených štátov a severozápadného Mexika a suchý Stredný východ na severnej pologuli a oblasti južnej Afriky a austrálskych púští na juhu. Blízko stredu tejto oblasti vysokého tlaku zostupujúceho vzduchu sú vetry slabé a premenlivé.

## Referencie

## Zdroj

*Tento článok je čiastočný alebo úplný preklad článku Pasát na českej Wikipédii.*

|  |  |
| --- | --- |
|  | Geovedný portál |
# Damokloid

**Damokloidy** sú planétky podobné planétke 5335 Damocles a 1996 PW, ktoré majú dlhoperiodickú a vysoko excentrickú dráhu typickú pre kométy ako napríklad Kométa Halley, ale nemajú chvost ani kómu.

Predpokladá sa, že sú to jadrá komét typu Halleyovej kométy, ktoré stratili všetok prchavý materiál a tiež sa predpokladá, že majú pôvod v Oortovom oblaku. Túto hypotézu posilňuje aj skutočnosť, že množstvo objektov, o ktorých sa predpokladalo, že sú to Damokloidy, potom ukázalo kómu a boli potvrdené ako kométy: C/2001 OG108 (LONEOS), C/2002 CE10 (LINEAR), C/2002 VQ94 (LINEAR), C/2004 HV60 (Spacewatch) a je možné, že aj iné. Ďalším faktom, ktorý poukazuje na kometárny pôvod je, že niektoré Damokloidy majú retrográdne dráhy, na rozdiel od ostatných planétok.

Koncom roka 2005 bolo známych 25 Damokoidov. Ich priemer je v priemere 8 kilometrov. Pri štyroch z nich bolo odmerané albedo a zistilo sa, že patria medzi najtmavšie telesá v slnečnej sústave. Ich farba je červenkastá, nie však až taká červená ako farba mnohých telies Kuiperovho pásu alebo Kentaurov.

|  |  |
| --- | --- |
|  | Astronomický portál Portál slnečná sústava |
# Medzinárodná astronomická únia

Logo
**Medzinárodná astronomická únia** (angl. International Astronomical Union, skr. **IAU**, franc. Union astronomique internationale) je medzinárodná organizácia, ktorá spája národné astronomické spoločnosti sveta. Je členom Medzinárodného vedeckého koncilu. Je medzinárodne uznávaná ako spoločnosť zodpovedná za pomenúvanie hviezd, planét, planétok a iných kozmických telies a fenoménov vo vedeckej komunite.

## Iné projekty

Commons* Commons ponúka multimediálne súbory na tému **Medzinárodná astronomická únia**

## Externé odkazy

|  |  |
| --- | --- |
|  | Astronomický portál |

* www.iau.org Oficiálna stránka
# Anglikanizmus

Canterburská katedrála
**Anglikanizmus** alebo **anglikánstvo** je západokresťanský smer ktorý má korene v anglickej reformácii v 16. storočí. Zahŕňa vierouku štátnej cirkvi v Anglicku (Church of England) a jej dcérskych cirkví po celom svete, ktoré sú zväčša združené v Anglikánskom zväze cirkví. Celkovo Anglikánsky zväz cirkví združuje okolo 70 miliónov veriacich.

Anglikáni vnímajú svoju zakotvenosť ako v protestantskej tradícii, s ktorou ju spája najmä neuznanie autority rímskeho pápeža, tak v katolíckej tradícii, z ktorej si ponechali napr. hierarchické usporiadanie, liturgické rúcha, sviatostnú teológiu a podobne.

## História

 *Pre bližšie informácie pozri Anglikánska cirkev (Church of England)*

## Náuka

Kniha spoločných modlitieb z roku 1596
Anglikáni za prameň viery považujú Bibliu, Tradíciu a rozum. Vyznávajú taktiež tri historické vyznania: Apoštolské, Nicejsko-carihradské a Atanaziánske. V náuke má tiež významné postavenie 39 článkov a Kniha spoločných modlitieb. Anglikáni uznávajú sedem sviatostí. Dve veľké (krst a Eucharistia) a päť malých (spoveď, birmovanie, manželstvo, kňazstvo, pomazanie chorých). Eucharistia sa vysluhuje pod obomi spôsobmi (hostie aj víno) a spoveď je spoločná, pri bohoslužbe. Súkromná spoveď kňazovi alebo biskupovi je tiež možná. Celibát kňazov i biskupov je dobrovoľný a to aj po vysviacke. Niektoré anglikánske cirkvi udeľujú svätenie i ženám a niektoré sobášia aj páry rovnakého pohlavia.

## Anglikánsky zväz cirkví

Logo Anglikánskeho spoločenstva
Anglikánske cirkvi sú po väčšine združené v Anglikánskom zväze cirkví (nazývanom aj Anglikánske spoločenstvo, angl. Anglican Communion). Anglická cirkev je „matkou“ a „hlavou“ všetkých anglikánskych cirkví po celom svete.

## Pozri aj

* Anglikánska cirkev (Church of England)
* Anglikánsky zväz cirkví

## Zdroj

*Tento článok je čiastočný alebo úplný preklad článku Anglikánství na českej Wikipédii.*
# Newcastle upon Tyne

O iných významoch výrazu *Newcastle* pozri *Newcastle (rozlišovacia stránka)*.

|  |
| --- |
| Newcastle upon Tyne |
| Newcastle |
| Mesto |
|  Tyne Bridge  |
|

|  |
| --- |
|  Erb  |

 |
| **Motto:Fortiter Defendit Triumphans* |
|  |
| Štát |  Spojené kráľovstvo |
| Konštituentná krajina | Anglicko |
| Región | North East England |
|  |
| Rieka | Tyne |
|  |
| Súradnice | ﻿ / ﻿ |
|  |
| Rozloha | 113 km² (11 300 ha) |
|  |
| Obyvateľstvo | 273 600 (*2008*) |
|  - okresu | 800 000 |
| Hustota | 2 421,24 obyv./km² |
|  |
| Časové pásmo | GMT |
|  - letný čas | UCT+0 |
| PSČ | NE |
| Telefónna predvoľba | 0191 |
|  |
|

 Poloha mesta v Anglicku
 |
|  Interaktívna mapa mesta
 |
|  |
| **Wikimedia Commons:**  Newcastle upon Tyne |
| **OpenStreetMap:** mapa |
|  |
| **Portály, ktorých súčasťou je táto stránka:**

|  |  |
| --- | --- |
|  |  Geografický portál  Britský portál |

 |
|  |

**Newcastle upon Tyne** (často skrátene *Newcastle*) je mesto a metropolitný distrikt grófstva Tyne and Wear v regióne North East England a historické grófstvo Northumberlandu. Nachádza sa na brehu rieky Tyne 13 km od Severného mora.

## Dejiny

V tejto oblasti sa v minulosti nachádzalo rímske sídlo s názvom *Pons Aelius*. Názov Newcastle je odvodený od hradu, ktorý dal v roku 1080 postaviť Róbert III. Curthose, najstarší syn Viliama I. Dobyvateľa. Mesto v 12. storočí nadobudlo význam ako pevnosť na obchodnej ceste do Škótska. Obchodovalo sa tu s vlnou a neskôr bolo mesto centrom ťažby uhlia. V 16. storočí bol v meste založený prístav a lodenice, ktoré patrili medzi najväčšie na svete. Na konci 20. storočia priemysel v meste upadol a v súčasnosti je mesto centrom obchodu a kultúry. Známym je najmä pre svoj nočný život.

## Referencie

## Iné projekty

Commons* Commons ponúka multimediálne súbory na tému **Newcastle upon Tyne**.
# Abbey Road Studios

Abbey Road Studios.
**Abbey Road Studios**, vytvorené v novembri 1931 firmou EMI v Londýne, (Anglicko) je považované za prestížnu ikonu nahrávacích štúdií. Nachádza sa na Abbey Road v St John's Wood v City of Westminster. Okrem priameho použitia na nahrávanie nových albumov je jeho technické vybavenie používané aj na remastrovanie množstva nahrávok klasickej hudby, ktoré vznikli v Kingsway Hall.

## Umelci, ktorí nahrávali v Abbey Road Studios

V štúdiách na Abbey Road nahrávali aj
Red Hot Chilli Peppers, The Beatles, Cliff Richard, Deep Purple, Radiohead, Al Stewart, Pink Floyd, U2, Oasis, The Shadows, Morrissey-Mullen, Elliott Smith a Plácido Domingo.

V štúdiu dva nahrávali The Hollies, Manfred Mann, The Seekers, Gerry & the Pacemakers, Martin Briley, Mrs Mills, Miroslav Žbirka a iní.

V roku 2018 sa tu stretla hudobná skupina Smile (bez Freddieho Mercuryho) v 80. rokoch Queen.

## Nahrávacie a mixovacie konzoly

* Štúdio jeden: 72 Fader Neve 88RS
* Štúdio dva: 60 Fader Neve VR Legend
* Štúdio tri: 96 Fader Solid State Logic 9000 J
* Penthouse: 48 Fader Neve DFC Gemini

## Iné projekty

Commons* Commons ponúka multimediálne súbory na tému **Abbey Road Studios**

## Externé odkazy

* Abbey Road Studios — oficiálna stránka
* Live from Abbey Road - oficiálna stránka
* Video interviews shot at Abbey Road and studio tour
# Gorillaz

| Gorillaz |
| --- |
|  Gorillaz naživo v roku 2010 |
| Základné informácie |
| Pôvod |  Londýn, Anglicko |
| Žáner(-re) | Alternatívny rock, art pop, electronica, hip-hop, trip-hop |
| Pôsobenie | 1998-súčasnosť |
| Vydavateľstvá | Parlophone, Virgin, Warner |
| Webstránka | gorillaz.com |
| Členovia skupiny |
| 2-D, Murdoc Niccals, Russel Hobbs, Noodle |
| Bývalí členovia |
| Paula Cracker Cyborg Noodle Ace |
|

|  |  |
| --- | --- |
|  |  Hudobný portál |

 |

**Gorillaz** je virtuálna britská hudobná kapela vytvorená v roku 1998 Damonom Albarnom z alternatívnej rockovej kapely Blur a Jamiem Hewlettom, spoluautorom komiksu *Tank Girl*. Kapela pozostáva zo štyroch animovaných členov: *2D, Murdoc Niccals, Noodle a Russel*. Hudba tejto kapely nesie znaky mnohých hudobníkov, jediný stály prispievateľ je Albarn. Štýlom sa radia k širšiemu alternatívnemu rocku, avšak veľmi ovplyvnenému napríklad britpopom, dubom, hip hopom či popom.

Prvý album kapely vydaný v roku 2001, *Gorillaz*, predal viac ako sedem miliónov kópií a tým zapísal kapelu do Guinessovej knihy rekordov ako *Najúspešnejšiu virtuálnu kapelu*. Album bol nominovaný na Mercuryho cenu za rok 2001, ale nominácia bola neskôr zrušená na žiadosť kapely. Ich druhý štúdiový album, *Demon Days* bol vydaný v roku 2005 a obsahoval piesne ako "Feel Good Inc.", "Dare", "Dirty Harry", "Kids with Guns" či "El Mañana". *Demon Days* sa stal päťkrát platinovým vo Veľkej Británii, dvakrát platinový v Spojených štátoch, bol nominovaný na päť cien Grammy za rok 2006, pričom vyhral kategóriu *Najlepšia popová kolaborácia s vokálmi*. Dohromady oba albumy k roku 2007 prekonali predajnosť 15 miliónov kópií. V marci 2010 vydala kapela tretí štúdiový album Plastic Beach.

V reále sú za postavami skrytí spevák Damon Albarn (člen skupiny Blur), raper Del Tha Funkee Homosapien, Miho Hatori (z Cibo Mato), Kid Koala, Tina Weymouth a Chris Frantz. Koncerty skupiny sú prepojením animovaných sekvencií s hraním živých hudobníkov skrytých za polopriehľadnou stenou alebo nasvietených tak, že diváci vidia len ich siluety.

## Fiktívni členovia

* **2-D** - klávesy, vokály
* **Murdoc Niccals** - basgitara
* **Russel Hobbs** - bicie, perkusie, DJ
* **Noodle** - gitara, vokály

## Diskografia

### Štúdiové albumy

* 2001: *Gorillaz*
* 2005: *Demon Days*
* 2010: *Plastic Beach*
* 2017: *Humanz*
* 2018: The Now Now
* 2020: Song Machine, Season One: Strange timez
* 2023: Cracker Island

### Kompilácie

* 2002: *G-Sides*
* 2002: *Laika Come Home*
* 2007: *D-Sides*

## Referencie

## Externé odkazy

* Gorillaz.com
* Gorillaz na Myspace
# East of England

|  |
| --- |
| **East of England** |
|  |
| Admin. stredisko | Cambridge |
| Rozloha  - Celkovo | 2. v Anglicku 19 120 km² |
| Počet obyvateľov  - Celkovo (2001)  - Hustota obyvateľov | 4. v Anglicku 5 388 140 282/km²  |
| NUTS 1: | UKH |

**East of England**, po slovensky: Východ Anglicka, je jeden z administratívnych regiónov Anglicka.

## Grófstva a jednostupňové celky

Skladá sa z nasledujúcich (správnych) grófstiev a jednostupňových celkov (unitary authorities):

Grófstva:

* Bedfordshire
* Cambridgeshire
* Essex
* Hertfordshire
* Norfolk
* Peterborough
* Suffolk

Jednostupňové celky:

* Luton
* Southend-on-Sea
* Thurrock

## Mapa

|  |  |
| --- | --- |
|  | 1. Thurrock
2. Southend-on-Sea
3. Essex
4. Hertfordshire
5. Luton
6. Bedfordshire
7. Cambridgeshire
8. Peterborough
9. Norfolk
10. Suffolk
 |

|  |  |
| --- | --- |
|  | Britský portál |
# Gaborone

|  |
| --- |
| Gaboone |
| Mesto |
|  |
| Štát |  Botswana |
| Región | Gaborone |
|  |
| Nadmorská výška | 1 014 m n. m. |
| Súradnice | ﻿ / ﻿ |
|  |
| Rozloha | 169 km² (16 900 ha) |
|  |
| Obyvateľstvo | 246 325 (*2022*) |
|  |
| Časové pásmo | UTC+2 |
|  |
|

 Poloha mesta v Botswane
 |
|  Interaktívna mapa mesta
 |
|  |
| **Wikimedia Commons:**  Gaborone |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Gaborone** je hlavné a najväčšie mesto Botswany a predstavuje hospodárske, politické a kultúrne centrum krajiny. Prevažuje tu potravinársky priemysel a spracovávajú sa tu diamanty.

## Poloha

Mesto sa nachádza 15 km od hraníc s Juhoafrickej republiky, na dôležitej železničnej trati do Kapského Mesta a Harare. Má 62 štvrtí, rozlohu 19,46 km² a 246 325 obyvateľov (2022).

## Iné projekty

Commons* Commons ponúka multimediálne súbory na tému **Gaborone**
# Aristarchos zo Samu

|  |
| --- |
| Aristarchos zo Samu |
| starogrécky astronóm, matematik a filozof |
| Narodenie | okolo 320 pred Kr. Samos, dnes Grécko |
| Úmrtie | okolo 230 pred Kr. |
| Profesia | astronóm, matematik a filozof |
| Odkazy |
| Commons |  Aristarchos zo Samu |
|

|  |  |
| --- | --- |
|  |  Biografický portál |

 |

**Aristarchos zo Samosu** (\* okolo 320 pred Kr., Samos – † okolo 230 pred Kr.) bol starogrécky astronóm, matematik a filozof.

## Životopis a dielo

Vynašiel metódu, pomocou ktorej zmeral vzdialenosť Slnka a určil aj pomer veľkosti Slnka od Zeme. Zistil aký veľký je uhol, ktorý zviera stred Slnka, pozorovateľ na Zemi a stred Mesiaca, ktorý je v prvej štvrti. Zistil, že Slnko je 18 až 20-krát ďalej ako Mesiac od Zeme, a že má asi 1000-krát väčší objem ako Zem. Tento objav ho priviedol na myšlienku, že Zem obieha okolo Slnka, ktoré sídli v strede vesmíru. **Aristarchos**, rovnako ako Seleukos, pravdepodobne vedel tiež, že Zem sa otáča okolo svojej osi. Jeho najväčší prínos do modernej astronómie však je, keď na základe pozorovaní dvoch zatmení Mesiaca prišiel na myšlienku, že Zem je guľatá, pretože len guľaté teleso môže vrhať kruhový tieň. Kvôli týmto myšlienkam býva označovaný za Kopernika staroveku. Veľkosť Mesiaca určil z pozorovania jeho zatmenia prechodom zemským tieňom. Odhadol, že Mesiac má asi trikrát menší priemer ako Zem a podľa Eratostenovho výpočtu obvodu Zeme (42 000 km) určil obvod Mesiaca na 14 000 km (na vyjadrenie dĺžky si zvolil jednotku 1 polomer Zeme). Domnieval sa, že sféra hviezd je aspoň 1000-krát ďalej ako Slnko. Dráha Zeme sa z tej diaľky zdá ako jeden bod, a preto ani zo Zeme nie je vidieť žiadny pohyb hviezd v priebehu roka.
Zachovalo sa po ňom dielo Schetiká me ta megéthi kai tis apostáseis tou Íliou kai tis Selínis (*O veľkostiach a vzdialenostiach Slnka a Mesiaca)*.

## Externé odkazy

|  |  |
| --- | --- |
|  | Astronomický portál |

Helmos Observatory - Aristarchos Archivované 2008-12-11 na Wayback Machine (po anglicky)
# Google Labs

**Google Labs** bola webová stránka, na ktorej Google demonštroval a testoval nové projekty, ktoré ešte neboli plne funkčné. Slúžila ako testovacia pôda pre nové projekty v štádiu vývoja. Týmto spôsobom Google získaval spätnú väzbu pre produkty pred vydaním konečnej verzie. Niektoré projekty Googlu ako Gmail a Google Calendar sa neobjavili na stránke Google Labs a na ich testovanie bola potrebná pozvánka.

## Zrušenie

V júli 2011 Google oznámil, že ruší Google Labs.

Mnohé experimenty boli prerušené, aj keď niektoré z nich sa presunuli na hlavné vyhľadávacie stránky.

## Zdroj

*Tento článok je čiastočný alebo úplný preklad článku Google Labs na anglickej Wikipédii.*
# Pixel 2

Pixel 2 a Pixel 2 XL
**Google Pixel 2** a **Pixel 2 XL** je rad smartfónov od spoločnosti Google, ktoré boli predstavené 4. októbra 2017.

Oba používajú čipset Qualcomm Snapdragon 835 so 4 GB RAM s úložiskom 64 a 128 GB.

Pixel 2 používa 5" AMOLED displej s rozlíšením 1920x1080 so 441 ppi, zatiaľ čo Pixel 2 XL má 6" P-OLED displej s rozlíšením 2880x1440 s 538 ppi.

Oba majú fotoaparát s rozlíšením 12,2 MP schopný nahrávať video 4K pri 30 fps, 1080p video pri 120 fps a 720p video pri 240 fps. Fotoaparát dosiahol 98 bodov v teste DxOMark, čo je zatiaľ najlepší výsledok v tomto teste vôbec.

Ako operačný systém je použitý Android 8.0 Oreo.

Výrobu menšieho modelu zabezpečuje spoločnosť HTC, zatiaľ čo výrobu modelu XL spoločnosť LG Electronics.

## Zdroj

*Tento článok je čiastočný alebo úplný preklad článku Pixel 2 na anglickej Wikipédii.*
# Nexus 10

Nexus 10
**Nexus 10** je tablet, ktorý vyrábali spoločnosti Google a Samsung Electronics. Beží na ňom operačný systém Android. Bol to druhý tablet v sérii Nexus, nasledoval po modeli Nexus 7 prvej generácie.

Obsahuje 10,1 palcový LCD displej s rozlíšením 2560 x 1600 bodov, čo bolo dovtedy najvyššie rozlíšenie na tablete. Uvedený bol 29. októbra 2012 a dostupný bol od 13. novembra 2012.

Dostupný bol v dvoch verziách, s úložiskom 16 GB a 32 GB. Spolu s mobilným telefónom Nexus 10 uviedol Android 4.2 Jelly Bean, ktorý ponúkal niekoľko nových funkcií.

Po uvedení sa stretol so zmiešanými reakciami, hoci kvôli vysokému dopytu sa rýchlo vypredal. Operačný systém bolo možné aktualizovať na verziu Android 5.1 Lollipop.

Obsahoval dvojjadrový procesor Exynos 5250 na frekvencii 1,7 GHz, grafický procesor Mali T604 a 2 GB RAM.

## Zdroj

*Tento článok je čiastočný alebo úplný preklad článku Nexus 10 na anglickej Wikipédii.*
# Manáma

|  |
| --- |
| Manáma |
| المنامة |
| hlavné mesto |
|  |
| Štát |  Bahrajn |
| Gubernia | Hlavná |
|  |
| Nadmorská výška | 2 m n. m. |
| Súradnice | ﻿ / ﻿ |
|  |
| Rozloha | 30 km² (3 000 ha) |
|  |
| Obyvateľstvo | 329 510 (*2010*)  |
| Hustota | 10 983,67 obyv./km² |
|  |
| Starosta | Hamúd bin Abdulláh bin Hamad Ál Chalífa |
|  |
|

 Poloha Manámy v Bahrajne

 |
| Wikimedia | © OpenStreetMap Interaktívna mapa mesta
 |
|  |
| **Wikimedia Commons:**  Manama |
| **Webová stránka:**   |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

Manáma
**Manáma** (arab. المنامة‎ – al-Manáma) je hlavné a najväčšie mesto Bahrajnu. Nachádza sa v Perzskom zálive na severovýchode ostrova Bahrajn. Počet obyvateľov tohto najväčšieho bahrajnského mesta dosahuje približne 329 510 osôb, čo tvorí zhruba štvrtinu všetkého obyvateľstva Bahrajnu.

V islamských kronikách je prvá zmienka o Manáme z roku 1345. V roku 1521 bola obsadená Portugalcami a v roku 1602 Peržanmi. Od roku 1783 dodnes ju s krátkymi prestávkami ovláda dynastia Ál Chalífa. Manáma bola v roku 1958 vyhlásená za slobodný prístav a v roku 1971 sa stala hlavným mestom nezávislého Bahrajnu.

Ekonomická základňa Manámy je rovnaká ako pre celý Bahrajn – ropa, rafinácia ropy, stavba arabských plachetníc dhow, rybárstvo a lov perál. Mestu slúži Bahrajnské medzinárodné letisko na ostrove Muharrak, ku ktorému je pripojené hrádzou. V Manáme sídli Bahrajnská univerzita založená v roku 1986.

Manáma bola jednou z dvanástich obcí Bahrajnu a po reforme správneho členenia dnes patrí do Hlavnej gubernie. Jej guvernérom je šejk Hamúd bin Abdulláh bin Hamad Ál Chalífa, člen vládnucej dynastie.

## Referencie

## Iné projekty

Commons* Commons ponúka multimediálne súbory na tému **ManámaPanoramatická fotografia mesta Manáma*
# Uber

Právne otázky po celom svete (02. 2015)
**Uber** je spoločnosť zaoberajúca sa poskytovaním taxislužieb so sídlom v San Franciscu v USA, ktorá pôsobí globálne v mnohých mestách. Využíva inovatívny spôsob kontaktu so zákazníkmi - mobilnú aplikáciu, pomocou ktorej zákazník odošle požiadavku a má možnosť nájsť najbližšieho vodiča tejto taxislužby a sledovať jeho jazdu. Firma nevyužíva klasické taxi, kontrakt s uber majú možnosť uzatvoriť vodiči obyčajných automobilov. V decembri 2014 bol Uber dostupný v 53 krajinách a viac ako 200 mestách, od 13. augusta 2015 je dostupný aj v Bratislave. Hodnota firmy predstavovala viac ako 40 miliárd amerických dolárov. Zakladateľom a CEO firmy je Travis Kalanick.

Kvôli spôsobu poskytovania služieb, ktorý využíva vodičov, ktorí riadne neplatia dane a sú konkurenciou pre klasické taxi bola táto služba zakázaná v Španielsku a v mnohých ďalších krajinách sa konali masové protesty taxikárov.

28. marca 2018 Uber v Bratislave pozastavil činnosť po rozhodnutí súdu kvôli nesplneniu podmienok pre taxislužby a opätovne bol spustený 25. apríla 2019.

## Referencie

## Zdroj

*Tento článok je čiastočný alebo úplný preklad článku Uber na českej Wikipédii.*